طروق الحب شرقني و غربني
معك يا زين دوخات الهوى و يا حلو مشواره
و غرد في سما سمعي أبي تحكي و تطربني
سواليفك مطر عمري ربيعي ضحكة أزهاره
حبيبي يا بعد كلي و كلك صدق تعجبني
بغيباتك و صداتك و تلويعك و تكراره
تجنن كل ما اشوفك احس انك تعذبني
و تضيعني من الدنيا و تشب بخافقي ناره
جمالك ناهب قلبي و تفكيري وناهبني
دلالك يا رقيق العود عود تعزف اوتاره
كتبتك نبض في شعري دخيل الله تكتبني
حبيبٍ في مواعيد الغرام رضاه بزياره
تولعت بتصانيفك و تعذيبك يولعني
و على أي حال راضي بك شمس العمر و انواره